ธปท.เผยความเชื่อมั่นธุรกิจ3เดือนข้างหน้าดีขึ้น
ธปท.เผยรายงานเผยรายงานดัชนีความเชื่อมั่นทางธุรกิจเดือน 3 เดือนข้างหน้าอยู่เหนือระดับ 50 สะท้อนภาคธุรกิจเชื่อมั่นเศรษฐกิจขยายตัวได้ต่อเนื่อง
1 ส.ค. 2562

ธปท.เผยรายงานเผยรายงานดัชนีความเชื่อมั่นทางธุรกิจเดือน 3 เดือนข้างหน้าอยู่เหนือระดับ 50 สะท้อนภาคธุรกิจเชื่อมั่นเศรษฐกิจขยายตัวได้ต่อเนื่อง
ธนาคารแห่งประเทศไทย (ธปท.) เผยรายงานดัชนีความเชื่อมั่นทางธุรกิจ ในเดือนกรกฎาคม 2562 ดัชนีฯ ทรงตัวที่ 49.1 โดย ความเชื่อมั่นของผู้ประกอบการในภาคการผลิตลดลง ในด้านคำสั่งซื้อ การผลิต และการจ้างงานเป็นสำคัญ นำโดยกลุ่มผลิตอาหารและเครื่องดื่ม รวมถึงกลุ่มผลิตปิโตรเลียม เคมีภัณฑ์ ยางและพลาสติกที่ความเชื่อมั่น ด้านคำสั่งซื้อจากต่างประเทศและปริมาณการผลิตลดลงมากตามเศรษฐกิจโลกที่ชะลอตัวและความไม่แน่นอนของภาวะสงครามการค้า ขณะที่ดัชนีฯ ของภาคที่มิใช่การผลิตปรับเพิ่มขึ้น โดยเฉพาะในกลุ่มที่พักแรมและบริการร้านอาหารที่มี ความเชื่อมั่นเพิ่มขึ้นตามปริมาณการให้บริการและผลประกอบการที่ดีขึ้นจากเดือนก่อน
สำหรับในอีก 3 เดือนข้างหน้า ดัชนีฯ ปรับลดลงจากเดือนก่อนเล็กน้อยมาอยู่ที่ 53.7 อย่างไรก็ดี ดัชนีฯ ทั้งในภาคการผลิตและ ภาคที่มิใช่การผลิตยังอยู่เหนือระดับ 50 สะท้อนความเชื่อมั่นของผู้ประกอบการส่วนใหญ่ที่มองว่าแนวโน้มธุรกิจจะยังขยายตัวได้ในระยะต่อไป สาหรับภาคการผลิตสัดส่วนผู้ประกอบการที่มีความเชื่อมั่นที่ดีปรับลดลงบ้างเมื่อเทียบกับเดือนก่อน นำโดยกลุ่มผลิตอุปกรณ์อิเล็กทรอนิกส์ที่มีความเชื่อมั่นด้านคำสั่งซื้อจากต่างประเทศลดลง ส่วนหนึ่งจากวัฏจักรอิเล็กทรอนิกส์ที่ฟื้นตัวช้ากว่าคาด ส่งผลให้ ความเชื่อมั่นด้านการจ้างงานลดลงด้วยเช่นกัน ขณะที่ความเชื่อมั่นในภาคที่มิใช่การผลิตปรับเพิ่มขึ้นเล็กน้อย นำโดยภาคค้าปลีก ที่พักแรมและบริการด้านอาหาร ที่ผู้ประกอบการส่วนใหญ่คาดว่าปริมาณการค้าและการบริการ รวมถึงผลประกอบการจะปรับดีขึ้นจากปัจจุบัน
ในส่วนของดัชนีความเชื่อมั่นด้านอื่นๆ ในเดือนกรกฎาคม ความต้องการจากตลาดในประเทศที่อยู่ในระดับต่ำยังคงเป็นข้อจำกัดอันดับ 1 ในการดำเนินธุรกิจ สะท้อนภาวะ การบริโภคในประเทศที่ชะลอตัว นอกจากนี้ พบว่าผู้ประกอบการมีความกังวลมากขึ้นเกี่ยวกับการแข่งขันที่รุนแรงจากตลาดในประเทศ ทำให้การปรับขึ้นราคาสินค้าได้ยากยังคงเป็นหนึ่งในข้อจำกัดหลักของการดำเนินธุรกิจ สอดคล้องกับคาดการณ์อัตราเงินเฟ้อในอีก 12 เดือนข้างหน้าของผู้ประกอบการที่ทรงตัวอยู่ที่ 1.9%